Komisijos komunikatas Europos parlamentui pagal EB sutarties 251 straipsnio 2 dalies antrąja pastraipa dėl Tarybos bendrosios pozicijos, susijusios su Europos Parlamento ir Tarybos direktyvos dėl vienodo požiūrio į vyrus ir moteris užimtumo bei profesinės veiklos srityje principo įgyvendinimo priėmimu (nauja redakcija) /* KOM/2006/0108 galutinis - COD 2004/0084 */





[pic] | EUROPOS BENDRIJŲ KOMISIJA | Briuselis, 13.3.2006 KOM(2006) 108 galutinis 2004/0084 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąja pastraipa dėl Tarybos bendrosios pozicijos, susijusios su Europos Parlamento ir Tarybos direktyvos dėl vienodo požiūrio į vyrus ir moteris užimtumo bei profesinės veiklos srityje principo įgyvendinimo priėmimu (nauja redakcija) 2004/0084 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąja pastraipa dėl Tarybos bendrosios pozicijos, susijusios su Europos Parlamento ir Tarybos direktyvos dėl vienodo požiūrio į vyrus ir moteris užimtumo bei profesinės veiklos srityje principo įgyvendinimo priėmimu (nauja redakcija) 1. PAGALBINĖ INFORMACIJA Pasiūlymo perdavimo EP ir Tarybai data (dokumentas KOM(2004) 279 galutinis − 2004/0084 (COD)): | 2004 04 21 | Europos ekonomikos ir socialinių reikalų komiteto nuomonės data: | 2004 12 15 | Europos Parlamento nuomonės (pirmojo svarstymo) data: | 2005 07 06 | Pakeisto pasiūlymo perdavimo data: | 2005 08 25 | Bendrosios pozicijos priėmimo data: | 2006.3.13 | 2. KOMISIJOS PASIŪLYMO TIKSLAS Pasiūlymu siekiama sustiprinti teisinį tikrumą ir aiškumą įgyvendinant vienodo požiūrio į vyrus ir moteris užimtumo bei profesinės veiklos srityje principą ir sujungti į vieną tekstą pagrindines šioje srityje galiojančias nuostatas bei tam tikrus nusistovėjusios Europos Teisingumo Teismo praktikos atvejus. Šis supaprastinimas ir racionalizavimas sudarys sąlygas lengviau naudotis ir suprasti Bendrijos teisės aktus tiek teisininkams, tiek visuomenei, ir tokiu būdu bus padaryta svarbi pažanga, siekiant geresnio reglamentavimo. Pasiūlyme į vientisą dokumentą sujungiamos šios šešios galiojančios direktyvos dėl vienodo požiūrio į vyrus ir moteris užimtumo srityje principo: - Direktyva 75/117 dėl vienodo darbo užmokesčio; - Direktyva 76/207 dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu, kuri iš dalies pakeista Direktyva 2002/73; - Direktyva 86/378 dėl vienodo požiūrio į vyrus ir moteris principo įgyvendinimo profesinėse socialinės apsaugos sistemose, kuri iš dalies pakeista Direktyva 96/97; - Direktyva 97/80 dėl įrodinėjimo pareigos diskriminacijos dėl lyties bylose. Šis pasiūlymas nėra vien tik suvestinė redakcija. Jame buvo padaryta reikšmingų pakeitimų. Šiais pakeitimais siekiama apdairiai atnaujinti ir modernizuoti Bendrijos teisę. Pavyzdžiui, tekste pateikiami kai kurie Europos Teisingumo Teismo nustatytos praktikos pavyzdžiai, siekiant paaiškinti pagrindines teisės aktų dėl vienodo požiūrio idėjas. Be to, pačių naujausių direktyvų kai kurios horizontaliosios nuostatos, pavyzdžiui, dėl įrodinėjimo pareigos, buvo pradėtos akivaizdžiai taikyti profesinėse socialinės apsaugos sistemose. Jas taikant Teismo praktikoje šios nuostatos jau įgavo pagrindinių profesinių sistemų bruožų. Todėl šiuo atžvilgiu šio pasiūlymo svarbiausias tikslas yra išaiškinti teisinę situaciją. 3. PASTABOS DĖL BENDROSIOS POZICIJOS Iš šIO BENDROSIOS POZICIJOS TEKSTO MATOMA NE TIK, KOKIOS POZICIJOS šIUO METU LAIKOSI TARYBA; į Ją įTRAUKTA IR DALIS PER PIRMąJį SVARSTYMą PADARYTų EUROPOS PARLAMENTO PAKEITIMų. TEKSTAS ATSPINDI TARP INSTITUCIJų VYKUSIAS DISKUSIJAS, PO KURIų BUVO SUSITARTA DėL šIO TEKSTO TURINIO. Tarybos bendrojoje pozicijoje buvo padaryta daug Komisijos pasiūlymo pakeitimų. Komisijos nuomone, dėl šių pakeitimų jos pasiūlymo tikslai nepakito. Kalbant apie didžiąją dalį per pirmąjį svarstymą Europos Parlamento priimtų pakeitimų, Tarybos bendroji pozicija visiškai sutampa su iš dalies pakeistu Komisijos pasiūlymu. Kai kuriais toliau nurodytais retais atvejais Tarybos bendroji pozicija skiriasi nuo iš dalies pakeisto Komisijos pasiūlymo; dabar Taryba pateikia tekstą, dėl kurio kompromiso būdu buvo susitarta tarpinstitucinėse diskusijose. Šis kompromisinis tekstas yra suderintas su pirminio ir iš dalies pakeisto pasiūlymo tikslais, todėl jis yra priimtinas Komisijai. 1. Europos Parlamento įvestose keliose naujose konstatuojamosiose dalyse, kurioms pritarė Komisija iš dalies pakeistame pasiūlyme ir kurios yra susijusios su būtinybe, kad valstybės narės spręstų problemas, susijusias su lyčių darbo užmokesčio skirtumais ir darbo rinkos susiskaldymu (11 konstatuojamoji dalis), rengtų ir analizuotų pagal lytį išskaidytus statistinius duomenis (37 konstatuojamoji dalis), labiau informuotų visuomenę apie problemas, susijusias su diskriminacija dėl darbo užmokesčio (38 konstatuojamoji dalis), Taryba, siekdama išvengti įspūdžio, kad šie veiksmai dar nepradėti, papildomai pažymėjo, kad šios pastangos turi būti tęsiamos. Komisija gali pritarti šiam pakeitimui ir kitiems nedideliems 11 bei 37 konstatuojamųjų dalių formuluočių pakeitimams. 2. Iš dalies pakeistame pasiūlyme Komisija nepritarė tam, kad į 20 straipsnį būtų įtrauktas naujas 2 dalies d punktas, pagal kurio nuostatas į lygias teises užtikrinančių institucijų užduočių sritį įeitų keitimasis duomenimis ir patirtimi su atitinkamomis Europos institucijomis, pavyzdžiui, Europos lyčių lygybės institutu. Šios pozicijos buvo nuspręsta laikytis dėl techninių priežasčių, susijusių su tinkamu teisės aktų rengimu: tekste negali būti daroma nuoroda į instituciją, kuri dar nėra sukurta. Į šią problemą buvo atsižvelgta naujajame tekste, kuriame atitinkamos Europos institucijos apibrėžiamos, pavyzdžiui, kaip bet kuris būsimas Europos lyčių lygybės institutas. Šią formuluotę galima patvirtinti. 3. Atsižvelgdama į 21 straipsnio 1 dalį, susijusią su socialiniu dialogu, Taryba priėmė Europos Parlamento pakeitimą, kuriuo praplečiama nuoroda į sąvoką „darbo vieta“ taip, kaip ją iš naujo suformulavo Komisija, tačiau atsisakė įtraukti naują formuluotę, susijusią su socialinių partnerių moksliniais tyrimais, atliekamais remiantis vystymusi ir su lytimis susijusių duomenų analize. Komisija patvirtino šią Europos Parlamento pakeitimo dalį, tačiau ji gali pritarti ir Tarybos aiškinimui, kad pateikiant nuorodą į duomenis ar statistinius duomenis šiame konkrečiame kontekste gali būti netinkamai ribojama mokslinių tyrimų samprata, į ją įtraukiant tik kiekybinius aspektus, kuriems reikalinga statistinė informacija, ir joje neatsižvelgiant į kokybinius aspektus, kuriems ši medžiaga nebūtinai reikalinga. 4. Atsižvelgdama į minėtas nuostatas dėl socialinio dialogo, ypač 21 straipsnio 4 dalį, kurioje nurodoma, kad darbdavio pateikiama informacija apie vienodą požiūrį į vyrus ir moteris darbe yra vienas iš būdų planingai ir sistemingai skatinti vienodą požiūrį į lytis (kaip nustatyta 21 straipsnio 3 dalyje), Taryba pritarė Komisijos pasiūlymui suderinti formuluotę su kitų dalių formuluotėmis, nustatant, kad darbdaviai yra (o ne turėtų būti ) skatinami imtis šios veiklos. Taryba nesutiko su kitu iš dalies pakeisto Komisijos pasiūlymo pasiūlymu antrojoje pastraipoje vartoti terminą „turėtų“, kuriuo labiau raginama pateikti minėtą specifinę informaciją, ir nusprendė palikti pirminiame pasiūlyme vartojamą žodį „gali“ . Tačiau ji įtraukė su Komisija suderintą Europos Parlamento pasiūlymą, kurį reikia aiškiau performuluoti, – išsamiau apibrėžti tuos klausimus, apie kuriuos reikėtų pateikti informacijos. Apskritai šis kompromisinis sprendimas Komisijai yra priimtinas. 5. Taryba sutiko valstybėms narėms skirtą įpareigojimą pranešti apie vienodo požiūrio į lytis principo išimčių vertinimą tais atvejais, kai lyties charakteristika yra tikras ir apsprendžiantis profesinis reikalavimas, perkelti iš 13 straipsnio į 31 straipsnio, kuris yra su įsipareigojimais pateikti ataskaitas susijusi bendroji nuostata, naują 3 dalį. Taryba pakeitė tokių ataskaitų teikimo periodiškumą: Europos Parlamentas ir Komisija iš dalies pakeistame pasiūlyme patarė, kad šios ataskaitos turėtų būtų teikiamos kas ketverius metus, o Taryba nurodė, kad jos turėtų būti teikiamos „ periodiškai, bet mažiausiai kas aštuonerius metus “. Šiam pakeitimui galima pritarti, nes juo šiek tiek patobulinamas galiojantis reikalavimas, pagal kurį, nenustačius jokio termino, reikalaujama periodiškai pateikti vertinimą. 6. Kalbant apie tarpusavyje susijusius direktyvos perkėlimo į nacionalinę teisę (33 straipsnis), valstybių narių įgyvendinimo ataskaitų pateikimo (31 straipsnis) ir Komisijos atliekamo direktyvos veikimo peržiūrėjimo (32 straipsnis) terminus, Taryba priėmė kompromisinį sprendimą, atsižvelgusi į įvairias institucijų pozicijas. Ji iš esmės pritarė Europos Parlamento ir iš dalies pakeistame pasiūlyme Komisijos reikalaujamam trumpam dvejų metų perkėlimo į nacionalinę teisę laikotarpiui, tačiau suteikė galimybę su dideliais sunkumais susiduriančioms valstybėms narėms šį laikotarpį pratęsti iki trejų metų. Buvo nustatyti vienodi ataskaitų pateikimo ir peržiūros įgyvendinimo terminai: ataskaitos turi būti pateikiamos praėjus ketveriems su puse metų, o peržiūra atliekama praėjus šešeriems su puse metų po direktyvos įsigaliojimo datos. Be to, Taryba įvedė pakeitimų, kurie yra nesusiję su Europos Parlamento pakeitimais. Šie pakeitimai yra formalaus bei techninio pobūdžio ir neturi įtakos pasiūlymo turiniui. Pavyzdžiui, pirminio pasiūlymo 19 ir 20 straipsniai sujungiami į vieną nuostatą dėl įrodinėjimo pareigos diskriminacijos bylose (19 straipsnis), sutrumpinami II antraštinės dalies 1, 2 ir 3 skyrių pavadinimai bei III antraštinės dalies 2 skyriaus pavadinimas. Siekdama sukurti aiškesnę struktūrą, Taryba Komisijos pasiūlymo IV antraštinę dalį pavertė III antraštinės dalies 3 skyriumi, kurio pavadinimas „ Bendrosios horizontaliosios nuostatos “. Taryba taip pat įtraukė naują 41 konstatuojamąją dalį, kurioje perfrazuojamos Tarpinstitucinio susitarimo dėl geresnės teisėkūros 34 dalies nuostatos. 4. IŠVADA Dėl pirmiau išvardytų priežasčių Komisija laikosi nuomonės, kad bendroji pozicija jokiu būdu nekeičia Komisijos pasiūlymo tikslų ir koncepcijos, ir todėl gali ją priimti, juo labiau, kad bendrojoje pozicijoje tinkamai atsižvelgiama į Europos Parlamento per pirmąjį svarstymą pasiūlytus pakeitimus ir į iš dalies pakeistą Komisijos pasiūlymą. Dėl šio kompromisinio teksto buvo susitarta tarpinstitucinėse diskusijose. 5. KOMISIJOS PAREIŠKIMAS Priimant bendrąją poziciją Komisija ir Taryba padarė atskirus pareiškimus (žr. I ir II priedus). Jie buvo tarpinstitucinėse diskusijose pasiekto bendro kompromisinio sprendimo dalis. I PRIEDAS Komisijos pareiškimas Komisija įsipareigoja skatinti tėvystės atostogas kaip labai svarbią priemonę siekiant užtikrinti visišką moterų ir vyrų lygybę per visą darbingą amžių. Ji yra pasiryžusi užtikrinti, kad, įgyvendinant Direktyvą dėl tėvystės atostogų ir kontroliuojant, ar šios direktyvos nuostatų pakanka ir ar ji yra veiksminga, būtų tobulinamos darbo ir asmeninio gyvenimo derinimo sąlygos. Todėl Komisija ketina darbo ir asmeninio gyvenimo derinimą padaryti vienu iš prioritetinių moterų ir vyrų lygybės gairių, kurios buvo patvirtintos 2006 m. kovo 1 d. (KOM(2006) 92 galutinis), tikslų. Atsižvelgiant į tai numatyta išanalizuoti padėtį visose derinimo srityse (tėvystės atostogos, lanksčios darbo sąlygos, priežiūros įstaigos ir t. t.), kad prireikus būtų galima parengti politines priemones. Vykdant šią veiklą bus pradėta keistis nuomonėmis su socialiniais partneriais. II PRIEDAS Tarybos pareiškimas Taryba kartu su Europos Parlamentu įsipareigoja tobulinti padėtį, susijusią su darbo ir privataus gyvenimo derinimu, kad būtų užtikrinta moterų ir vyrų lygybė per visą darbingą amžių. Todėl Taryba džiaugiasi, kad Europos Komisijos ketina moterų užimtumo ir darbo bei asmeninio gyvenimo pusiausvyros klausimui skirti pagrindinį dėmesį valstybių ar vyriausybių vadovams skirtoje trečiojoje metinėje ataskaitoje dėl moterų ir vyrų lygybės, kuri turi būti pateikta pavasario Europos Vadovų Tarybai 2006 m. kovo mėn. Atsižvelgdama į tai Taryba pabrėžia, kad yra svarbu, jog Europos Parlamentas skirtų dėmesio tėvystės atostogų klausimui.